แนวโน้มดัชนีเช้ามีลุ้นปรับขึ้นต่อ
นักวิเคราะห์ฯคาดตลาดหุ้นไทยเช้านี้น่าจะปรับตัวขึ้นต่อ รับแรงเก็งกำไรหุ้นกลุ่มแบงก์หนุน
23 เม.ย. 2555

นักวิเคราะห์ฯคาดตลาดหุ้นไทยเช้านี้น่าจะปรับตัวขึ้นต่อ รับแรงเก็งกำไรหุ้นกลุ่มแบงก์หนุน
นายเทิดศักดิ์ ทวีธีระธรรม ผู้อำนวยการอาวุโสฝ่ายวิเคราะห์ บล.เอเซีย พลัส กล่าวว่า ตลาดหุ้นไทยเช้านี้มีโอกาสปรับตัวขึ้นต่อ โดยปัจจัยหนุนหลักยังคงมาจากแรงเก็งกำไรผลประกอบการงวดไตรมาส 1/55 ของกลุ่มธนาคารพาณิชย์ ซึ่งจะประกาศจบในช่วง 2-3 วันนี้ ส่วนประเด็นที่ต้องติดตามในขณะนี้คือการเลือกตั้งประธานาธิบดีของฝรั่งเศส ซึ่งจะต้องมีการเลือกตั้งรอบสองในวันที่ 6 พ.ค. พร้อมให้แนวรับ 1,178 จุด แนวต้าน 1,213 จุด